Klaus Iohannis se află acum în Israel și va ajunge în România mâine, la ora 17.45. Ședința CSAT va avea loc în cursul serii. Președintele va face declarații la finalul ședinței.

Deocamdată, președintele nu a făcut nicio declarație cu privire la motivarea CCR în cazul interceptărilor SRI.

CCR a publicat, miercuri, motivarea privind neconstituționalitatea interceptărilor SRI pentru DNA.

SRI nu mai poate face interceptări în dosare penale pentru că nu este organ de urmărire penală. Decizia se aplică inclusiv dosarelor aflate în curs de soluţionare.

DNA a pierdut un colaborator important, deoarece deocamdată nu dispune de infrastructura necesară pentru a-și realiza propriile interceptări.

Pentru a aplica decizia, DNA susţine că are nevoie de 130 de poliţişti detaşaţi şi peste 10 milioane de euro.

De asemenea, DIICOT a anunțat că are nevoie de 25 de milioane de euro și de 200 de polițiști pentru a-și înființa un serviciu tehnic.

Citiți și:



